Крывасельскі сельсавет

Крывасе́льскі сельсавет — адміністрацыйна-тэрытарыяльная адзінка ў складзе Вілейскага раёна Мінскай вобласці Беларусі. Цэнтр — аграгарадок Крывое Сяло.

Юрыдычны адрас: 222430, Мінская вобласць, Вілейскі раён, аг. Крывое Сяло, вул. Першамайская, д. 10.

 Гісторыя 
Утвораны 12 кастрычніка 1940 года як Рабунскі сельсавет у складзе Куранецкага раёна Вілейскай вобласці БССР. Цэнтр — вёска Рабунь. З 20 верасня 1944 года ў складзе Маладзечанскай вобласці. З 5 ліпеня 1946 года ў складзе Вілейскага раёна. 6 верасня 1957 года ў склад сельсавета з Рэчкаўскага сельсавета перададзены 6 населеных пунктаў (Баравыя, Камары, Лейлава, Ліпневічы, Міхнічы і Татараўшчына)Рашэнне выканкома Маладзечанскага абласнога Савета дэпутатаў працоўных ад 6 верасня 1957 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1957, № 9.. З 20 студзеня 1960 года ў складзе Мінскай вобласці. 28 мая 2013 года ў склад сельсавета перададзены 16 населеных пунктаў (Асавец, Балашы, Варонічы, Гарадзілавічы, Грыгаркі, Губы, Дашкаўка, Жукавічы, Катлоўцы, Куляшы, Малькевічы, Навікі, Путрычы, Рэчкі, Стражы, Усцінавічы) Куранецкага сельсавета і 11 населеных пунктаў (Альшэўцы, Арпа, Асташкава, Валоські, Горная, Гутараўшчына, Ерхі, Івашынавічы, Карэкаўцы, Лявонавічы, Сосенка) Касцяневіцкага сельсавета, цэнтр сельсавета быў перанесены ў аграгарадок Крывое Сяло, а сельсавет перайменаваны ў КрывасельскіРешение Минского областного Совета депутатов от 28 мая 2013 г. № 234 Об изменении административно-территориального устройства районов Минской области .

 Геаграфія 
Сельсавет мяжуе з Куранецкім, Любанскім, Людвіноўскім, Ільянскім, Вязынскім і Асіпавіцкім сельсаветамі Вілейскага раёна і горадам Вілейка, таксама з Мядзельскім раёнам на поўначы. Адміністрацыйны цэнтр — аграгарадок Крывое Сяло знаходзіцца за 10 км ад Вілейкі. Сельсавет месціцца на Нарачана-Вілейскай нізіне. З поўначы на поўдзень тэрыторыя сельсавета цягнецца на 20 км, з захаду на ўсход — на 21 км. На поўдні мяжуе з Вілейскім вадасховішчам, у якое ўпадаюць рэкі Жучка, Арпа, Касутка. На поўначы бярэ свой пачатак рака Чорная. На землях сельсавета развітая сістэма каналаў, шмат сажалак.

 Транспарт 
Праз тэрыторыю сельсавета праходзяць рэспубліканскія аўтамабільныя дарогі:  Ушачы — Вілейка,  Мінск — Калачы — Мядзел,  Барысаў — Вілейка — Ашмяны; развітая сетка мясцовых дарог. Чыгунка прадстаўлена участкам лініі Полацк — Маладзечна з прыпыначным пунктам Стражы.

 Склад 
Налічваецца 44 населеныя пункты.
Найбольш буйныя — аграгарадкі Крывое Сяло і Ерхі; вёскі Рабунь, Балашы, Рэчкі.

 Насельніцтва 
Насельніцтва сельсавета паводле перапісу 2009 года (17 населеных пунктаў) — 988 чалавекКолькасць насельніцтва населеных пунктаў Мінскай вобласці Беларусі паводле перапісу 2009 года, з іх 96,7 % — беларусы, 2,4 % — рускіяЭтнічны склад насельніцтва сельсаветаў Беларусі паводле перапісу 2009 года; паводле перапісу 2019 года (44 населеныя пункты) — 1699 чалавекКолькасць насельніцтва населеных пунктаў Мінскай вобласці Беларусі паводле перапісу 2019 года.

 Дэмаграфічныя звесткі 
На тэрыторыі сельсавета жыве 1913 чалавек. Па ўзроставым складзе:
 дзяцей да 16 гадоў — 264
 працаздольнага насельніцтва — 968
 старэй працаздольнага — 681

 Прадпрыемствы 
адсутнічаюць

 Сельская гаспадарка 
 Філіял «Усходні» ААТ «Вілейскі камбікормавы завод»
 ААТ «Алая заря»

 Гандаль і побытавае абслугоўванне 
 7 крам раённага спажывецкага грамадства (аграгарадкі Крывое Сяло, Ерхі, вёскі Чыжэвічы, Рабунь, Рэчкі, Балашы, Сосенка)
 1 гандлёвы аб’ект ААТ «Вілейскі камбікормавы завод»
 2 комплексна-прыёмных пункта (аграгарадкі Крывое Сяло, Ерхі)
 1 страўня ФСГП ААТ «Вілейскі камбікормавы завод»

 Сувязь 
3 аддзяленні паштовай сувязі (аграгарадкі Крывое Сяло, Ерхі, вёска Рабунь).

 Ахова здароўя 
3 фельчарска — акушэрскіх пункта (аграгарадок Крывое Сяло, вёскі Рабунь і Балашы).

 Адукацыя 
 ДУА «Рабунскі КПК дзіцячы сад — базавая школа»
 ДУА «Ерхаўскі дзіцячы сад»

 Культура 
 1 сельскі Дом культуры (аграгарадок Крывое Сяло)
 2 сельскія клубы (аграгарадок Ерхі, вёска Рабунь)
 4 бібліятэкі (аграгарадкі Крывое Сяло, Ерхі; вёскі Рабунь і Балашы)

 Рэлігійныя арганізацыі 
Тры прыходы праваслаўнай царквы:
 Свята-Духаўская царква (Рэчкі)
 Царква Успення Прасвятой Багародзіцы (Рабунь)
 Свята-Петрапаўлаўская царква (Касута)

 Вядомыя асобы 
 Піліп Орлік — украінскі палітычны, дзяржаўны і ваенны дзеяч, гетман Запарожскага Войска ў выгнанні (1710—1742), паэт, публіцыст (1672—1742)
 Эдвард Жалігоўскі — польскі паэт, філосаф, грамадскі дзеяч, (1816—1964)
 Ганна Аляксееўна Новік — беларуская паэтэса, удзельніца нацыянальна-вызваленчага руху ў Заходняй Беларусі на Вілейшчыне, (1914—1997)
 Вікенцій Іосіфавіч Аўдзей (Касьян Вясёлы) — беларускі пісьменнік, драматург, (1886—1916)
 Леанід Дзмітрыевіч Малькевіч — удзельнік партызанскага руху ў Вілейскай вобласці ў гады Вялікай Айчыннай вайны, (1922—1944)

 Славутасці 
 Брацкая магіла 1941—1944 гадоў у вёсцы Рэчкі (Спіс гісторыка-культурных каштоўнасцей 613Д000130)
 Брацкая магіла савецкага воіна і партызана ў вёсцы Усцінавічы
 Помнікі землякам у вёсках Ерхі, Грыгаркі, Крывое Сяло, Рабунь, Рэчкі
 Мемарыял партызану Малькевічу Л.Д (1944) у вёсцы Малькевічы
 Магіла ахвяры фашызма (1943) Верамей Юліі Карэкаўцы
 Вайсковыя могілкі Першай сусветнай вайны ў вёсцы Рабунь Рабунскаму храму 155 год  // «Шлях Перамогі»
 Памятныя крыжы на месцы растрэла вязняў Вілейскай турмы ля Касуты У Вялейцы ўшанавалі памяць ахвяраў рэпрэсій  // Вялейка
 Памятны знак Піліпу Орліку ў вёсцы Касута У гонар украінскага гетмана Піліпа Орліка  // Вялейка
 Памятны знак, прысвечаны сяброўству Эдварда Жалігоўскага і Тараса Шаўчэнкі.«Адкрыты памятны знак у гонар Шаўчэнкі і Жалігоўскага»  // «Рэгіянальная газета».
 Памятны знак пісьменніку Вікенцію Іосіфавічу Аўдзею (Касьян Вясёлы)  Касьян Вясёлы — яшчэ адзін ураджэнец Вялейшчыны  // Вялейка
 Пагоркі «Рэчкінскія» — геалагічны помнік прыроды рэспубліканскага значэння
 Вялікі камень івашынавіцкі — геалагічны помнік прыроды мясцовага значэння
 Крыніца «Святая вада» — гідралагічны помнік прыроды мясцовага значэння
 Гарадзішчы і селішчы (Арпа, Рэчкі), паселішчы (Сосенка)
 Капліцы ў вёсках Касута, Карэкаўцы Каплички вечный зов… // 21.by і Лявонавічы
 Культавыя валуны — «Язэпаў камень» На Вілейшчыне з’явіўся яшчэ адзін добраўпарадкаваны помнік археалогіі  // Вялейка, «Забалацкі камень», «Белы камень», безназоўны ля вёскі Татараўшчына

 Галерэя 

 Крыніцы 

 Літаратура 



 Памяць. Вілейскі раён. // — Мн.: БелТА., 2003. — 704 с. — (Гісторыка-дакументальныя хронікі гарадоў і раёнаў Беларусі.). — 3000 экз. — ISBN 985-6302-56-0
 Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
 Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

 Спасылкі 
 Крывасельскі сельсавет  на сайце Вілейскага раённага выканаўчага камітэта  
 Вілейскі камбікормавы завод 
 ДУА «Рабунскі КПК дзіцячы сад — базавая школа»  
 ДУА «Ерхаўскі дзіцячы сад»  


Катэгорыя:Сельсаветы Беларусі, утвораныя ў 1940 годзе